ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ

ΣΧΟΛΗ ΓΕΩΠΟΝΙΑΣ ΚΑΙ ΤΡΟΦΙΜΩΝ

ΤΜΗΜΑ ΤΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΤΩΝ ΤΡΟΦΙΜΩΝ

**Πρόγραμμα Σπουδών του τέως ΤΕΙ Πελοποννήσου**

**AΝΑΚΟΙΝΩΣΗ**

**ΥΠΟΒΟΛΗ ΑΙΤΗΣΕΩΝ ΓΙΑ ΠΡΑΓΜΑΤΟΠΟΙΗΣΗ ΠΡΑΚΤΙΚΗΣ ΑΣΚΗΣΗΣ**

Οι αιτήσεις για πραγματοποίηση πρακτικής άσκησης (ΠΑ), κατά το Χειμερινό εξάμηνο ακαδημαϊκού έτους 2021-22, θα γίνονται δεκτές **από 01/9 έως και 3/10 2021** και δεν θα δοθεί παράταση στην περίοδο υποβολής.

**Απαραίτητα δικαιολογητικά που θα συνοδεύουν την αίτηση**

**α)Βεβαίωση** της Γραμματείας του Τμήματος φοίτησης, ότι ο αιτών πληροί τις προϋποθέσεις για πραγματοποίηση ΠΑ ή Αναλυτική Βαθμολογία Σπουδών Φοιτητή.

**β)Βεβαίωση Αποδοχής Απασχόλησης** του Φορέα ΠΑ, για το συγκεκριμένο χρονικό διάστημα, στην οποία θα αναφέρεται και η σύμφωνη γνώμη του, για συμμετοχή ή όχι του ασκούμενου στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος.

**γ) (Μόνο για ΑμεΑ) Πιστοποιητικό Διαπίστωσης Πάθησης**, από αρμόδιο κρατικό φορέα, όπου θα αναφέρεται η πάθηση και το ποσοστό αναπηρίας.

Η πρότυπη σχετική αίτηση και η πρότυπη Βεβαίωση Αποδοχής Απασχόλησης, διατίθενται στις ιστοσελίδες του Γραφείου ΠΑ [www.dasta.teipel.gr/internship και του Τμήματος ΕΠΙ.ΤΕ.ΤΡΟ](http://www.dasta.teipel.gr/internship%20και%20του%20Τμήματος%20ΕΠΙ.ΤΕ.ΤΡΟ). http://fst.uop.gr/index.php/2020-04-07-07-54-51, πρέπει δε να υποβληθούν **εμπροθέσμως** στη Γραμματεία του Τμήματος, με φυσική προσκόμισή τους είτε με αποστολή τους με μορφή ηλεκτρονικών αρχείων στη διεύθυνση email της Γραμματείας: [tetro@us.uop.gr](mailto:tetro@us.uop.gr) .

**ΠΡΟΣΟΧΗ**: Στην αίτηση, ο αιτών πρέπει υποχρεωτικά να συμπληρώσει το σχετικό πεδίο, με το οποίο δηλώνεται υπεύθυνα εάν επιθυμεί ή όχι να συμμετάσχει στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος.

**Υποχρεωτικές και Αναγκαίες Προϋποθέσεις για πραγματοποίηση ΠΑ**

Ο φοιτητής πρέπει υποχρεωτικά:

* να βρίσκεται στο 8οή μεγαλύτερο εξάμηνο σπουδών,
* να έχει περάσει όλα τα μαθήματα ειδικότητας\* .
* να έχει περάσει τουλάχιστον τα 2/3 των συνολικών μαθημάτων του προγράμματος σπουδών για την λήψη του πτυχίου

**Υποχρεωτικές και Αναγκαίες Προϋποθέσεις, για συμμετοχή στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος.**

1.Ο υποψήφιος δεν εργάζεται σε φορέα του ιδιωτικού ή του δημόσιου τομέα, συμπεριλαμβανομένων των Σωμάτων Ασφαλείας, με σχέση εξαρτημένης εργασίας πλήρους απασχόλησης, κατά την περίοδο της πρακτικής άσκησης.

2. Ο υποψήφιος δεν υπηρετεί στρατιωτική θητεία, κατά την περίοδο της πρακτικής άσκησης.

3. Ο υποψήφιος δεν συμμετέχει σε άλλο χρηματοδοτούμενο πρόγραμμα από την Ε.Ε., κατά την περίοδο της πρακτικής άσκησης.

4. Ο υποψήφιος δεν έχει συγγένεια Β’ βαθμού και άνω, σε ευθεία γραμμή, πλάγια γραμμή και εξ’ αγχιστείας ή συζυγική σχέση, με το νόμιμο εκπρόσωπο του φορέα πραγματοποίησης της πρακτικής άσκησης και με τον Εργασιακό επόπτη.

**ΠΡΟΣΟΧΗ**: Ο υποψήφιος που θα δηλώσει στην αίτησή του ότι επιθυμεί να συμμετάσχει στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, επιλέγοντας το σχετικό πεδίο, υποχρεούται να βεβαιώσει για την αλήθεια των ανωτέρω (1 έως και 4), συνυποβάλλοντας υπεύθυνη δήλωση του ν.1599/86.

**Επιλογή χρηματοδοτούμενων θέσεων Προγράμματος ΠΑ του Ιδρύματος**

Όλοι οι ασκούμενοι φοιτητές έχουν δικαίωμα συμμετοχής στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, εφόσον το επιθυμούν οι ίδιοι και ο φορέας πραγματοποίησης της ΠΑ. Επειδή, όμως, οι χρηματοδοτούμενες θέσεις για το Εαρινό εξάμηνο του Ακαδημαϊκού Έ τους 2020-2021 είναι περιορισμένες:

|  |  |  |
| --- | --- | --- |
| Τομέας | Αριθμός θέσεων | Ποσοστό |
| Ιδιωτικός | 6 | 55% |
| Δημόσιος | 4 | 45% |
| ΣΥΝΟΛΟ | 10 |  |

γίνεται επιλογή τους **βάσει κριτήριων**, τα οποία έχουν τεθεί από τη Συνέλευση Τμήματος. Συγκεκριμένα, λαμβάνονται υπόψη:

**Κριτήριο 1 (Κ1):** Μέσος όρος βαθμολογίας των μαθημάτων ειδικότητας\*που έχει εξεταστεί µε επιτυχία ο φοιτητής / η φοιτήτρια

**Κριτήριο 2 (Κ2):** Μέσος όρος βαθμολογίας του συνόλου των μαθημάτων που έχει εξεταστεί µε επιτυχία ο φοιτητής / η φοιτήτρια

**Κριτήριο 3 (Κ3):** Ο λόγος του αριθμού τωνμαθημάτων που έχει εξεταστεί µε επιτυχία ο φοιτητής / η φοιτήτρια προς τον συνολικό αριθμό των μαθημάτων που απαιτούνται για τη λήψη πτυχίου

**Μαθηματικός τύπος υπολογισμού μορίων:**

**Πλήθος μορίων = Κ1 + [Κ2\*Κ3]**

* Τα ανωτέρω κριτήρια και ο μαθηματικός τύπος υπολογισμού των μορίων εφαρμόζονται στην περίπτωση που ο αριθμός των αιτήσεων για πρακτική άσκηση μέσω του προγράμματος ΕΣΠΑ υπερβαίνει τον αριθμό των εγκεκριμένων θέσεων. Σε αντίθετη περίπτωση επιλέγονται όλοι οι φοιτητές ανεξαρτήτως κριτηρίων.
* Σε περίπτωση ισοβαθμίας, προηγείται ο φοιτητής/η φοιτήτρια που βρίσκεται στο μικρότερο τυπικό εξάμηνο (**Κριτήριο 4**)
* Σε περίπτωση εκ νέου ισοβαθμίας, πραγματοποιείται κλήρωση

**Σημειώσεις:**

1. Προτεραιότητα συμμετοχής στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, δίνεται για ασκούμενους σε φορείς του ιδιωτικού τομέα, έναντι του δημοσίου, κατ’ αναλογία 55%/45%, αντιστοίχως.

2. Φοιτητές που είναι ΑμεΑ, προκρίνονται να συμμετάσχουν στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, χωρίς αξιολόγηση.

3. Φοιτητές που έχουν εισαχθεί με κατατακτήριες εξετάσεις, επιλέγονται να συμμετέχουν στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, μόνο εάν έχουν μείνει αδιάθετες θέσεις, μετά την αρχική κατανομή.

**Κρίσιμες ημερομηνίες**

|  |  |
| --- | --- |
| Περίοδος υποβολής αιτήσεων | 01/09-03/10/2021 |
| Ανάρτηση Προσωρινού Πίνακα αξιολόγησης αιτήσεων | 06/10/2021 |
| Περίοδος υποβολής ενστάσεων έναντι του Προσωρινού Πίνακα | 06/10-12/10/2021 |
| Ανάρτηση Οριστικού Πίνακα αξιολόγησης αιτήσεων | 14/10/2021 |
| Έναρξη ΠΑ | 1/11/2021 |

**ΠΡΟΣΟΧΗ !!!**

Η Ειδική Σύμβαση ΠΑ πρέπει να παραληφθεί εγκαίρως και εντός δύο (2) ημερών να έχει προσκομισθεί στο Φορέα ΠΑ, προκειμένου ο φορέας να ενημερώσει το σύστημα ΕΡΓΑΝΗ, πριν την έναρξη της ΠΑ. Ακολούθως και έως **15/11/2021** το αργότερο, τα 2 αντίτυπα της σύμβασης, υπογεγραμμένα από όλους τους συμβαλλόμενους, πρέπει να έχουν επιστραφεί στη Γραμματεία του Τμήματος.

Τα παραπάνω ισχύουν ΜΟΝΟ για τους φοιτητές  που ΔΕΝ έχουν επιλεγεί να πραγματοποιήσουν Π.Α.  μέσω ΕΣΠΑ. Oι φοιτητές που έχουν επιλεγεί με το πρόγραμμα ΕΣΠΑ θα επικοινωνήσουν με το γραφείο Π.Α.

ΣΗΜ: Στο eclass (<https://eclass.uop.gr/courses/FST127/>) έχει δημιουργηθεί μάθημα με τίτλο ΠΡΑΚΤΙΚΗ ΑΣΚΗΣΗ ΧΕΙΜΕΡΙΝΟΥ ΕΞΑΜΗΝΟΥ ΑΚ ΕΤΟΥΣ 2021-22 μέσω του οποίου μπορεί να γίνεται η επικοινωνία των φοιτητών με τη υπεύθυνο πρακτικής άσκησης του τμήματος μας.

***\* ΜΑΘΗΜΑΤΑ ΕΙΔΙΚΟΤΗΤΑΣ ΣΎΜΦΩΝΑ ΜΕ ΤΟ ΠΡΟΓΡΑΜΜΑ ΣΠΟΥΔΩΝ ΤΟΥ ΤΜΗΜΑΤΟΣ ΤΕΧΝΟΛΟΓΙΑΣ ΤΡΟΦΙΜΩΝ (π. ΤΕΙ ΠΕΛΟΠΟΝΝΗΣΟΥ)***

* Επεξεργασία Τροφίμων ΙΙ
* Συσκευασία Τροφίμων
* Τεχνολογία και Ποιότητα Κρέατος & Κρεατοσκευασμάτων
* Τεχνολογία και Ποιότητα Φρούτων & Λαχανικών
* Τεχνολογία και Ποιότητα Λιπών-Ελαίων
* Τεχνολογία και Ποιότητα Σιτηρών
* Τεχνολογία και Ποιότητα Γάλακτος & Γαλακτοκομικών Προϊόντων
* Συστήματα Διαχείρισης Ποιότητας και Ασφάλειας Τροφίμων
* Οινολογία και τεχνολογία οινικών προϊόντων